# 34. Creu Wal Fideo


## Cyflwyniad

Gellir defnyddio waliau fideo i ddangos nifer o fideos ar un dudalen mewn grid taclus. Ni chaiff y fideos eu hunain eu llwytho tan y bydd defnyddiwr yn clicio ar un - bydd hyn yn osgoi arafu'r dudalen gyda nifer o fideos yn llwytho. Gall defnyddwyr glicio ar fideo o'u dewis a bydd y fideo'n ymddangos mewn naidlen iddynt ei wylio.

Bydd y wal fideo'n aildrefnu ei hun ar gyfer sgriniau symudol neu os yw porwr y defnyddiwr mewn ffenestr lai.

Gall Waliau Fideo **gael eu creu gan Gymedrolwyr yn unig** oherwydd mae angen creu adran newydd, ond os oes gennych chi un yn eich safle eisoes, gellir ei golygu gan Gyfranwyr a Chymedrolwyr.

### Wal Fideo Enghreifftiol




## Creu Wal Fideo

### Ychwanegwch gynnwys lle'r hoffech i'r wal fideo ymddangos

1. Agorwch yr adran yn y CMS lle'r hoffech i'r wal fideo ymddangos.
2. Cliciwch ar y tab **Content**.
3. Cliciwch ar **Add content** a dewiswch **'Display Video Wall'**

**Pwysig**: Os nad ydych chi'n gweld y templed cynnwys hwn yn y rhestr, bydd angen i chi gysylltu â Thîm y We i ofyn iddynt alluogi'r templed ar gyfer waliau fideo.

1. Dangosir y templed **'Display Video Wall'**:



1. Rhowch enw i'r darn o gynnwys.
2. Cliciwch ar **Save changes** i gadw'r cynnwys.
3. Os oes angen, efallai y bydd rhaid i chi drefnu'r cynnwys yn eich adran er mwyn i'ch fideo ymddangos yn y lle iawn ar y dudalen. Gweler [Taflen Wybodaeth 8](https://www.aber.ac.uk/cy/is/it-services/web/cms/info-sheets/) i gael rhagor o wybodaeth am aildrefnu cynnwys.

## Ychwanegwch eitemau'r Wal Fideo

1. Ewch yn ôl i'r Strwythur Safle a dewch o hyd i'r adran lle'r hoffech i'r wal fideo ymddangos.
2. Cliciwch ar y botwm '**Actions**' ar y dde i'r adran yr ydych wedi'i dewis, a bydd y ddewislen '**Actions**' yn ymddangos. Dewiswch **'Create section'**.




1. Bydd y dudalen ***General Section Details*** yn ymddangos:



1. Teipiwch **video-wall** fel enw'r adran. Mae'n bwysig defnyddio'r geiriad cywir, neu ni fydd y wal fideo'n gweithio.
2. Tynnwch y tic oddi ar y blwch ticio "**Show in navigation**" er mwyn i'r adran beidio ag ymddangos yn y ddewislen ar y chwith.
3. Cliciwch ar y botwm **Save changes** ar waelod y sgrin
4. Bydd y system yn mynd â chi’n ôl i dudalen strwythur y safle
5. Cliciwch ar y symbol plws i ehangu eich adran er mwyn i chi allu gweld eich adran wal fideo newydd
6. Cliciwch ar yr adran **video-wall**
7. Cliciwch ar y tab **Content**
8. Cliciwch ar **Add content** a dewiswch **'Video Wall Item'**

**Pwysig**: Os nad ydych chi'n gweld y templed cynnwys hwn yn y rhestr, bydd angen i chi [gysylltu â Gwasanaethau Gwybodaeth](https://aber.ac.uk/cy/is/help/contactus/) i ofyn iddynt alluogi'r templedi angenrheidiol ar gyfer waliau fideo.


1. Bydd y templed yn ymddangos:



1. Rhowch enw i'r eitem. Efallai yr hoffech ddefnyddio'r un testun ag a fydd yn ymddangos i'r defnyddiwr, er mwyn i chi weld pa eitem yw pa un yn y rhestr gynnwys.
2. Teipiwch neu ludo'r Cod YouTube i'r blwch **'YouTube Code'**. Dyma ran olaf y cyfeiriad YouTube ar gyfer y fideo, ar ôl y v=. Er enghraifft ar gyfer y cyfeiriad YouTube <https://www.youtube.com/watch?v=Ff_JHihNbyU>, byddwch angen rhoi Ff\_JHihNbyU yn unig.
3. Ychwanegwch y testun yr hoffech iddo ymddangos gyda'r fideo yn y blwch '**Title**'
4. Cliciwch ar **Save changes** i orffen.
5. **Ailadroddwch hyn ar gyfer yr holl fideos yr hoffech eu dangos yn wal fideo.**

## Gwiriwch sut mae'r wal fideo'n edrych

1. Pan fyddwch wedi gorffen ychwanegu eich eitemau ar gyfer y wal fideo, ewch yn ôl i Strwythur y Safle.
2. Cliciwch ar y botwm **Actions** ar gyfer yr adran ble bydd y wal fideo'n ymddangos. Dewiswch **'Preview section'**.
3. Sicrhewch fod y wal fideo'n ymddangos fel yr hoffech iddi:



1. Cofiwch y bydd angen i chi gymeradwyo'r cynnwys yr ydych wedi'i greu er mwyn i'r ddewislen luniau newydd ymddangos ar y weddalen fyw.